《四月十三日立夏》
元代·方回

百年春一年，四月月将圆。
客邸淹长日，归途逼暑天。
莺声时一啭，蚕事欲三眠。
节物还如旧，情怀自可怜。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。